Ο **Ναρσίς Ντιάζ ντε λα Πένια** (γαλλικά: Narcisse Virgilio Díaz de la Peña), 1807 - 1876, ήταν Γάλλος ζωγράφος και λιθογράφος, ένα από τα κύρια μέλη της σχολής τοπιογράφων της Μπαρμπιζόν.Οι πίνακές του, όπως εκείνοι του φίλου και μέντορά του Τεοντόρ Ρουσώ, απεικόνιζαν συχνά το δάσος του Φονταινεμπλώ κοντά στο χωριό Μπαρμπιζόν.

Βιογραφικά στοιχεία
-------------------

Ο Ντιάζ γεννήθηκε στις 20 Αυγούστου 1807 στο Μπορντώ από Ισπανούς γονείς. Η νεανική του ηλικία μαστίζονταν από δυσκολίες, σε ηλικία 10 ετών έμεινε ορφανός, κατά την εφηβεία του έχασε το πόδι του - και το αντικατέστησε με ξύλινο - από μολυσμένο δάγκωμα ερπετού που υπέστη κοντά στις Σέβρες, όπου ζούσε με φίλους των γονιών του. 

*Η καταιγίδα που πλησιάζει στην ακτή της Βουλώνης,* περ. 1869 
Σε ηλικία 15 ετών μπήκε στα εργαστήρια του εργοστασίου πορσελάνης των Σεβρών και εργάστηκε ως ζωγράφος πορσελάνης, πριν επικεντρωθεί στην καριέρα του ζωγράφου. Εκεί γνωρίστηκε με τον Ζυλ Ντυπρέ με τον οποίο ανέπτυξε δια βίου φιλία. Από το 1833 πέρασε μεγάλα διαστήματα στη Μπαρμπιζόν, κοντά στο δάσος του Φονταινεμπλώ. Εκεί, συνδέθηκε με φιλία με άλλα μέλη της σχολής της Μπαρμπιζόν και ιδιαίτερα με τον Τεοντόρ Ρουσώ, ο οποίος του δίδαξε τις τεχνικές του. Αυτή την εποχή δημιούργησε μερικούς από τους πιο διάσημους πίνακές του. Το καλοκαίρι του 1869 στο Ετρετά ζωγράφισε θαλασσινά τοπία παρέα με τον Γκυστάβ Κουρμπέ.

Τις δεκαετίες του 1830 και 40 εξέθεσε πολλές φορές στο Σαλόν του Παρισιού και το 1851 παρασημοφορήθηκε με τον βαθμό του Ιππότη της Λεγεώνας της Τιμής. Κατά τη διάρκεια του γαλλοπρωσικού πολέμου (1870-1871) κατέφυγε στις Βρυξέλλες. Μέχρι το 1871, είχε κερδίσει εκτεταμένο θαυμασμό τόσο από κριτικούς όσο και από συλλέκτες, καθώς και από νεότερους καλλιτέχνες όπως ο Πιέρ-Ωγκύστ Ρενουάρ και άλλους ιμπρεσιονιστές που ζωγράφιζαν στη Μπαρμπιζόν και θαύμαζαν τον Ντιάζ. Ο καλλιτέχνης πέθανε στις 18 Νοεμβρίου 1876 στο Μαντόν (Αλπ-Μαριτίμ). Ο γιος του, Εζέν Ντιάζ (1837–1901) ήταν συνθέτης.

Έργο
----

*Κοιλάδα με έλος*, 1872, Μουσείο Τέχνης Σινσινάτι
Ο βοσκός και το κοπάδι του, περ. 1860
Οι καλύτεροι πίνακες του Ντιάζ είναι οι σκηνές του στο δάσος και οι καταιγίδες, και σε αυτά στηρίζεται η φήμη του. Χρησιμοποιώντας έντονες αντιθέσεις και πινελιές με υφή, οι σκηνές του σε σκοτεινά μονοπάτια με δέντρα παραπέμπουν στη μυστηριώδη ιδιότητα της μοναξιάς στο δάσος. Συχνά στις τοπιογραφίες του εμφανίζονται πρόσωπα, μουσικοί, αγρότες και τσιγγάνοι. 

Ισχυρά επηρεασμένος από τον Ντελακρουά και το ρομαντικό κίνημα, συχνά στην πρώιμη καριέρα του ζωγράφιζε εξωτικά θέματα: σε πολλούς πίνακες απεικονίζει οδαλίσκες ντυμένες με πλούσια χρωματιστά ενδύματα. Ζωγράφισε επίσης λουόμενες, ερωτικές μυθολογικές σκηνές και συναισθηματικά ειδυλλιακά τοπία.

Σήμερα, τα έργα του βρίσκονται στις συλλογές του Ινστιτούτου Τέχνης του Σικάγο, του Μητροπολιτικού Μουσείου Τέχνης της Νέας Υόρκης, του Μουσείου του Λούβρου στο Παρίσι, του Ρέικσμουζεουμ στο Άμστερνταμ, της Εθνικής Πινακοθήκης του Λονδίνου, και άλλα μουσεία του κόσμου.

Επιλογή έργων
-------------

* Το δάσος του Φονταινεμπλώ, 1868, Μουσείο Τέχνης του Ντάλας*Το δάσος του Φονταινεμπλώ*, 1868, Μουσείο Τέχνης του Ντάλας
* Λουόμενες, 1839*Λουόμενες*, 1839
* Οι Βοημοί, 1850*Οι Βοημοί,* 1850
* Παιδιά με γεράκι, περ. 1850, Μουσείο Καλών Τεχνών της πόλης του Παρισιού*Παιδιά με γεράκι*, περ. 1850, Μουσείο Καλών Τεχνών της πόλης του Παρισιού
* Ανατολίτες στο δάσος, 1837*Ανατολίτες στο δάσος*, 1837
* Τοπίο με ερείπια, 1852, Εθνικό Μουσείο Βαρσοβίας*Τοπίο με ερείπια*, 1852, Εθνικό Μουσείο Βαρσοβίας
* Νύμφες και Σάτυροι, Μουσείο Φιτζγουίλιαμ Κέιμπριτζ*Νύμφες και Σάτυροι*, Μουσείο Φιτζγουίλιαμ Κέιμπριτζ
* Σκηνή από χαρέμι*Σκηνή από χαρέμι*

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ναρσίς Ντιάζ ντε λα Πένια** |

1. 1 2  «Narcisse Virgilio Diaz de La Peña». (Αγγλικά) *Benezit Dictionary of Artists*. Oxford University Press. 2006. B00051015. ISBN-13 978-0-19-977378-7.
2. ↑  (Αγγλικά) *Discogs*. 2383499. Ανακτήθηκε στις 9  Οκτωβρίου 2017.
3. ↑  «Proleksis enciklopedija» (Κροατικά) 17610.
4. 1 2  *The Fine Art Archive*. cs.isabart.org/person/58861. Ανακτήθηκε στις 1  Απριλίου 2021.
5. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14040634h. Ανακτήθηκε στις 10  Οκτωβρίου 2015.
6. ↑  «Narcisse Virgile Diaz de la Peña». (Ολλανδικά) *RKDartists*. 22511.
7. ↑  (Αγγλικά) *Museum of Modern Art online collection*. 1531. Ανακτήθηκε στις 4  Δεκεμβρίου 2019.
8. ↑  *Czech National Authority Database*. xx0219940. Ανακτήθηκε στις 1  Μαρτίου 2022.
9. ↑  72428. Ανακτήθηκε στις 4  Δεκεμβρίου 2019.
10. ↑  *Czech National Authority Database*. xx0219940. Ανακτήθηκε στις 18  Δεκεμβρίου 2022.
11. ↑  (Γαλλικά) *Βάση δεδομένων Léonore*. Υπουργείο Πολιτισμού της Γαλλίας. www2.culture.gouv.fr/public/mistral/leonore\_fr?ACTION=CHERCHER&FIELD\_1=COTE&VALUE\_1=LH%2F771%2F35.
12. 1 2 . «nationalgallery.org.uk/artists/narcisse-virgilio-diaz-de-la-pena».
13. ↑ . «artnet.com/artists/narcisse-virgile-diaz-de-la-pena/».
14. ↑ . «1911 Encyclopædia Britannica/Diaz, Narcisse Virgilio».
15. ↑ . «britannica.com/biography/Narcisse-Virgile-Diaz-de-la-Pena».
16. ↑ . «nga.gov/collection/artist-info/Narcisse Diaz de la Peña».
17. ↑ . «artrenewal.org/artists/narcisse-virgile-diaz-de-la-pena/».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 37117325
* **Europeana**: agent/base/51717
* LCCN: nr97042021
* ISNI: 0000 0001 1621 7237
* GND: 130150495
* SUDOC: 072319143
* BNF: cb14040634h (data)
* ULAN: 500008285
* NKC: xx0219940
* The Léonore id LH//771/35 is not valid.
* BNE: XX5294501
* KulturNav: id
* RKD: 22511

 |

 |